**8522 Nemesgörzsöny, Széchenyi u. 10.**

**ikt.szám:…….../2018.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2018. szeptember 26-i nyilvános üléséről, mely 17 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

 Buzás Sándor alpolgármester

 Ballér Zoltán

Haller István

 Hutter Tamás képviselők

Távol van: -

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal,tartózkodás és ellenszavazat nélkül a következő határozatot hozza:

**48/2018.(IX.26.) önkormányzati határozat**

Nemesgörzsöny Község Önkormányzatának képviselő-testülete 2018. szeptember 26-i ülésének napirendjét az alábbiak szerint határozza meg:

1. Nemesgörzsöny Község Önkormányzat 2018. évi költségvetésének módosítása

Előadó:polgármester

1. Bursa Hungarica felsőoktatási pályázathoz csatlakozás

Előadó: polgármester

1. Pápakörnyéki Önkormányzatok Feladatellátó Társulása intézményi térítési díj jóváhagyása

Előadó:polgármester

1. Önkormányzati rendezvények tárgyalása

Előadó:polgármester

1. 2019. évben kötelezően elvégzendő víziközmű-vagyonértékelésével kapcsolatos ügyek

Előadó: polgármester

1. 2019-2033 Gördülő Fejlesztési Terv előzetes véleményezése

Előadó: polgármester

1. Vegyes ügyek

 Előadó:polgármester

1. Hatósági ügyek

Előadó: polgármester

**Napirendek tárgyalása:**

**1)Nemesgörzsöny Község Önkormányzat 2018. évi költségvetésének módosítása**

**Előadó:polgármester**

Tatai László polgármester ismereti az előterjesztés tartalmát. A költségvetés módosítása egyrészt a felmerült, a tervezéskor még előre nem látható kiadások, és az ezekhez biztosított plusz források miatt vált szükségessé, másrészt a 06.30-ig teljesített kifizetések arányában korrigáltuk az előirányzatokat.Az Önkormányzat eredeti költségvetési főösszege 156 401 e Ft, a módosított költségvetési főösszeg 179 625 e Ft. Kiadási oldalon jelentős összegű módosítás vált szükségessé az alábbi tételeken:

* Az elnyert EFOP pályázat támogatási összegének megfelelően módosításra került a törvény szerinti munkabérek, illetmények előirányzata, a szolgáltatási kiadások előirányzata, illetőleg a beruházási kiadások előirányzata
* A munkavégzésre irányuló egyéb jogviszonyban nem saját foglalkoztatottnak fizetett juttatások előirányzatra átcsoportosítás történt a szolgáltatások sorról. Ez az ASP pályázat összegéből kifizetésre került megbízási díjaknak megfelelően módosult.
* A helyi önkormányzatok előző évi elszámolásából származó kiadások soron a tavalyi év folyamán elnyert pályázat visszafizetett összege szerepel. (Önkormányzati gazdálkodási feladatok támogatása)
* Ingatlanok beszerzésére a világháborús emlékmű tervezési költségei került módosításra
* Egyéb felhalmozási célú támogatások áht-n kívülre, tervezésre került az egyház részére juttatott felújítási támogatás

Bevételi oldalon:

* Az EFOP pályázat támogatási összegének megfelelően emeltük a működési célú és a felhalmozási célú támogatások bevételeit

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**9/2018.(X.12.) önkormányzati rendelete**

## Nemesgörzsöny község Önkormányzat Képviselő-testülete úgy döntött, hogy az önkormányzat 2018. évi költségvetéséről szóló 1/2018.(II.15.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**2)Bursa Hungarica felsőoktatási pályázathoz csatlakozás**

**Előadó: polgármester**

Bursa Hungarica ösztöndíj programhoz. Nagyon jó kezdeményezés, nagy segítség a családoknak, javasolja, hogy ismét csatlakozzon az önkormányzat.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**49/2018.(IX.26.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy

1. Az önkormányzat a jogszabályoknak megfelelően kifejezett és visszavonhatatlan döntést hozott arról, hogy csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica

Felsőoktatási Önkormányzati Ösztöndíjrendszer 2018. évi pályázati fordulójához.

2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2019. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.

3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2018. évi fordulója keretében a beérkezett pályázatokat és a pályázatokról hozott döntését a <https://bursa.emet.hu/onk/tonkbelep.aspx> internet címen elérhető EPER-Bursa rendszerben rögzíti.

4. Az önkormányzat nyilatkozik arról, hogy az EPER-Bursa rendszerben általa meghatározott és a pályázóktól bekérendő, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.

Felelős : polgármester

Határidő:2018. október 3.

**3)Pápakörnyéki Önkormányzatok Feladatellátó Társulása intézményi térítési díj jóváhagyása**

**Előadó:polgármester**

Tatai László polgármester elmondja, hogy a Pápakörnyéki Önkormányzatok Feladatellátó Társulás Társulási Tanács 2018. május 23-i ülésén 9/2018. (V. 23.) határozatával elfogadta a házi segítségnyújtás feladatellátás keretében 2018. január 1-től fizetendő intézményi térítési díj összegének Gic Község Önkormányzata illetékességi területén történő módosítását. Szükséges az önkormányzatok testületeinek jóváhagyása is.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**50/2018.(IX.26.) önkormányzati határozat**

Nemesgörzsöny Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 9/2018. (V. 23.) határozatával jóváhagyott intézményi térítési díj önkormányzati rendeletben történő megállapításával egyetért.

Határidő: Folyamatos

Felelős: Polgármester

**4)Önkormányzati rendezvények tárgyalása**

**Előadó:polgármester**

Tatai László polgármester elmondja, hogy, az idei évben még megtartásra kerül az idősek napja, és a mikulás ünnepség. A fenti rendezvények élelmiszer költségét a szociális normatíva terhére kívánja elszámolni az önkormányzat, ezért javasolja, hogy határozatban kerüljenek rögzítésre.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**51/2018.(IX.26.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy

* 2018. október 27 napján egyszeri meleg étkezésben részesülnek a nemesgörzsönyi állandó lakóhellyel rendelkező nyugdíjas lakosok
* 2018. december hónapban egyszeri édességcsomagban részesülnek a nemsgörzsönyi lakóhellyel rendelkező 14 év alatti gyermekek

a szociális normatíva terhére.

Felelős: polgármester

Határidő: azonnal

**5)2019. évben kötelezően elvégzendő víziközmű-vagyonértékelésével kapcsolatos ügyek**

**Előadó: polgármester**

Tatai László polgármester elmondja, hogy már volt téma a vagyonértékelés ülésen mind a szennyvíz, mind az ivóvíz tekintetében, de akkor a határidőt kitolták, viszont most már el kell készíttetni. A Bakonykarszt Zrt. vállalta, hogy egyben elkészítteti. Ehhez szükséges egy együttműködési megállapodás megkötése is.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**52/2018. (IX.26.) önkormányzati határozat**

Nemesgörzsöny Község Önkormányzata, - mint a 11-05652-1-002-00-04 MEKH kóddal rendelkező 26. sorszámú Nemesgörzsöny ivóvízellátó víziközmű-rendszer Ellátásért Felelőse – Képviselő-testülete megtárgyalta a víziközmű-rendszer vagyonértékelésére vonatkozó napirendi pontot, és az alábbi határozatot hozza:

1. A víziközmű-szolgáltatásról szóló 2011. évi CCIX. törvény 78.§ (1) bekezdése szerinti kötelezettség teljesítése érdekében a Képviselő-testület felhatalmazza a Polgármestert, hogy
* az Önkormányzat nevében adjon megbízást a BAKONYKARSZT ZRT. részére a vagyonértékelő közbeszerzési eljárásban történő kiválasztására – a szükséges meghatalmazással – és a vagyonértékelés lefolytatására.
* az előterjesztés mellékletét képező Együttműködési megállapodást, mely a vagyonértékelés költségeinek vagyoni érdekeltség arányában történő megosztását szabályozza, az Önkormányzat nevében írja alá.
1. A vagyonértékelés költségeinek fedezetét biztosító 2018-2019. éveket illető víziközmű használati díjak, elszámolási kötelezettséggel a BAKONYKARSZT Zrt-nél maradnak.
2. Felelős: polgármester
3. Határidő:azonnal

**6)2019-2033 Gördülő Fejlesztési Terv előzetes véleményezése**

**Előadó: polgármester**

Tatai László polgármester elmondja, hogy a Bakonykarszt Zrt. elkészítette a Gördülő Fejlesztési Tervet a 2019-2033 időszakra, mind a 26. sorszámú Nemesgörzsöny ivóvízellátó víziközmű-rendszer, tekintetében.

Ismerteti a beruházási és pótlási terveket.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**53/2018. (IX.26.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy elfogadja a Bakonykarszt Zrt. által készített, 26. sorszámú Nemesgörzsöny ivóvízellátó víziközmű-rendszer 2019-2033. időszakra szóló Gördülő Fejlesztési Tervét. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

**7)Vegyes ügyek**

**Előadó:polgármester**

Tatai László polgármester elmondja, hogy Megállapodásban szükséges rögzíteni, hogy az önkormányzat a Vargha Gyula Református Általános Iskola rendelkezésére bocsátja az IKSZT épületét, hogy az aulaként szolgáljon az intézménynek, valamint az orvosi szobára vonatkozó előírások megtartása érdekében az iskola és az óvoda rendelkezésére bocsátja az egészségházat.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**54/2018. (IX.26.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy a Vargha Gyula Református Általános Iskola (8522 Nemesgörzsöny, Petőfi u. 20.)részére biztosítja az önkormányzat tulajdonában és működtetésében álló IKSZT épületének nagytermét alula funkcióinak biztosítására, a mellékelt megállapodás szerint, egyben felhatalmazza a polgármestert a megállapodás aláírására.

Felelős:polgármester

Határidő:azonnal

Tatai László polgármester elmondja, hogy szükséges az egészségház vonatkozásában is határozatot hozni. Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**55/2018. (IX.26.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy a Vargha Gyula Református Általános Iskola (8522 Nemesgörzsöny, Petőfi u. 20.), valamint a Szász Póla Református Óvoda részére biztosítja az önkormányzat tulajdonában és működtetésében egészségházat az orvosi szobára vonatkozó előírások biztosítására, a mellékelt megállapodás szerint, egyben felhatalmazza a polgármestert a megállapodás aláírására.

Felelős:polgármester

Határidő:azonnal

Tatai László polgármester elmondja, hogy kért árajánlatot a Kossuth. u. tereprendezésére, füvesítésére. Az árajánlat összege bruttó 840.950.-Ft,a munkát október 1 napjával kezdenék meg.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**56/2018. (IX.26.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy megbízza Meggyesi Jenő Gábor ev.-t (8500 Pápa, Szabó E. u. 58. 4/15) a Nemesgörzsöny, Kossuth u. tereprendezésével, füvesítésével, a kiadott árajánlat szerint, burttó 840.950.- Ft összegben. Felhatalmazza a polgármestert a szerződés megkötésére.

Felelős:polgármester

Határidő: azonnal

Tatai László polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. szeptember 26-i nyilvános ülést 18 óra 42 perckor berekeszti, és zárt ülés keretében folytatja tovább.

K.m.f.

**Tatai László Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**